Ajoiko kavala kulkutauti eteläisten muurien sisälle? Ei hätää, niin kävi monelle muullekin. Mutta nyt ei ole aika ripotella tuhkaa päälle ja uneksia hyttysistä ja jalasmökeistä siellä jossain rajan takana. Tehdään tästä muurista maailman suurin ja kaunein yhteenkuuluvuuden symboli. Jopa suurempi kuin sillä oranssilla amerikanihmeellä. Vastaperustetun Uudenmaan tasavallan (epä)virallisella hihalipulla näytät koko muulle maailmalle kenen joukoissa seisot.

Kun rautaesirippu lopulta avataan, ja sehän perkele vielä avataan, niin kanna silti tätä lippua tunnuksena kotiseuturakkaudesta ja solidaarisuudesta. Voit myöhemmin kertoa uskomattomia tarinoita lapsenlapsillesi siitä, kuinka uhrasit vapautesi muun maan puhtauden ja raikkauden puolesta. Kukaan ei ole aiemmin joutunut näin ankaraan Netflixin ja pakastepitsan täyteiseen asemasotaan.

El pueblo unido, jamás será vencido laulettiin solidaarisella 70-luvulla. Yhtenäistä kansaa ei voi voittaa. Liity sinäkin Uudenmaan tasavallan yhtenäiseen rintamaan. Käsidesi, Kasvomaski ja Kehä III!

Vai jäitkö sittenkin muurin vapaammalle puolelle. Osta tämä merkki sille lesolle Hesan serkulle ihan puhtaana vittuiluna.

Merkin mitat 77 x 47 mm. Kääntöpuolella velcroa, sitä koukkupuolta, tietenkin.

Valmistusmaa Suomi

Nämä merkit ovat kotimaista laatutavaraa, sama firma valmistaa merkkejä myös puolustusvoimille!